8. AΠΟΦΑΣΗ ΥΠΟΥΡΓΟΥ ΓΕΩΡΓΙΑΣ Αριθ. 297528/3853 της 28 Μαρτ./6 Απρ.  1978 (ΦΕΚ Β΄ 313) Περί προσόντων προσλαμβανομένων σπερματεγχυτών. ΄Εχοντας υπόψη: 1.Τας διατάξεις του Νόμ. 400/76 «περί Υπουργικού Συμβουλίου και Υπουργείων». 2.Τις διατάξεις του Ν.Δ. 185/73 «περί μέτρων βελτιώσεως της Κτηνοτροφίας». 3.Τις διατάξεις του Π.Δ. 433/77 «περί οργανισμού του Υπουργείου Γεωργίας» αποφασίζουμε: 1.Οι προσλαμβανόμενοι με σχέση εργασίας ιδιωτικού Δικαίου σπερματεγχύτες, για την εφαρμογή του προγράμματος Τ.Σ. στα αγροτικά παραγωγικά ζώα, θα πρέπει να έχουν τ’ ακόλουθα προσόντα. α)Απολυτήριο Δημοτικού Σχολείου τουλάχιστο. β)Πιστοποιητικό αρμόδιας Υπηρεσίας του Υπουργείου Γεωργίας στο οποίο θα φαίνεται ότι μπορούν να εκτελούν επιτυχώς τα καθήκοντα του σπερματογχύτη. γ)Να έχουν εκπληρώσει τις Στρατιωτικές υποχρεώσεις ή να έχουν απαλλαγεί νομίμως αλλά όχι για λόγους υγείας. δ)Να μη υπάρχει κώλυμα προσλήψεως σύμφωνα με τα άρθρ. 18, 21, 22, 23 και 25 του Π.Δ. 611/77. ε)Να είναι υγιείς και αρτιμελείς. ς)΄Αδεια οδηγήσεως αυτοκινήτου ή δικύκλου. ζ)Ηλικία μέχρι 40 ετών και αποδεικνύεται αυτή κατά τις διατάξεις του άρθρ. 22 του Ν.Δ. 751/70. 2.Κάθε προηγούμενη απόφασή μας που αναφέρεται στο ανωτέρω αντικείμενο παύει να ισχύει. Η απόφαση αυτή ισχύει από την ημέρα που θα δημοσιευθεί στην Εφημερίδα της Κυβερνήσεως. 